Publication: Magyar Közlöny
Issue: MK-2011-145 (Year: 2011, Number: 145)
Era: contemporary
Section: lakástakarékpénztárakról szóló 1996. évi CXIII. törvény (a továbbiakban: Ltp.) szerinti szakosított hitelintézetnél
Paragraph Index: 265

8. § Az R. 21. § (4) bekezdés helyébe a következõ rendelkezés lép: „(4) Ha a lakás tulajdonosa a lakásigényét a lakás cseréjével, vagy a lakás értékesítését követõen másik lakás építése vagy vásárlása útján elégíti ki, a kedvezmény, adó-visszatérítési támogatás, vagy a fiatalok otthonteremtési támogatása visszafizetésével kapcsolatos kötelezettségét építési szándék esetében három, vásárlási szándék esetében 1 évig – az (5) bekezdés szerinti kincstári letéti számlára történõ befizetésrõl szóló Kincstár által kiállított igazolás bemutatását követõen – fel kell függeszteni. A felfüggesztés idõtartama egy alkalommal legfeljebb 1 évvel hosszabbítható meg. A felfüggesztés idõtartamát a bontás vagy eltérõ hasznosítás tényleges megkezdésének, vagy az elidegenítésrõl szóló szerzõdés megkötésének napjától kell számítani. A visszafizetési kötelezettséget a tulajdonos kérelme alapján függeszti fel a lakás fekvése szerinti önkormányzat jegyzõje. A támogatott személy akkor is köteles az e bekezdésben foglalt másik lakás építésére vagy vásárlására irányuló kötelezettségnek eleget tenni, amennyiben a felfüggesztés idõtartama alatt az (1) bekezdés szerinti elidegenítési tilalomra irányadó idõtartam lejár.”

Source: https://magyarkozlony.hu/hivatalos-lapok/75007ad66b0d488291808eab0d88a7db7f55e0b1/dokumentumok/3b76bea42a31507892c54f4c185f275ed120dd1f/letoltes